Kahjo kuin sumu ja lumi
Sulje ja salpaa ikkuna,
 Sillä pahat tuulet puhaltavat:
 Ajatuksemme ovat selkeimmillään tänä yönä,
 Ja tuntuu aivan siltä
 Kuin kaikki ulkopuolellamme olisi
 Kahjoa kuin sumu ja lumi.

 Horatius on Homeroksen vieressä,
 Platon on heidän alapuolellaan,
 Ja tässä on Tulliuksen avoin sivu.
 Kauanko siitä on, kun
 Olimme oppimattomia pojankolleja,
 Kahjoja kuin sumu ja lumi?

 Kysytkö, mikä minua huokailuttaa, ystäväiseni,
 Mikä saa minut vapisemaan?
 Vapisen ja huokailen ajatellessani,
 Että jopa Cicero
 Ja monipuolinen Homeros olivat
 Kahjoja kuin sumu ja lumi.

Runot
William Butler Yeats

en:Mad as the Mist and Snow